വിക്ടർ മഞ്ഞില

മുൻ ഇന്ത്യൻ ഗോൾകീപ്പറും കോച്ചുമാണ് വിക്ടർ മഞ്ഞില

ജീവിത രേഖ
തൃശ്ശൂർ സെന്റ് തോമസ് കോളേജിലെ പഠനകാലത്ത് കാലിക്കറ്റ് സർവകലാശാലക്ക് വേണ്ടി കളിച്ച അദ്ദേഹത്തിന്റെ കളിയിലേക്കുള്ള ഔദ്യോഗിക പ്രവേശം അക്കാലത്ത് പ്രശസ്ത ക്ലബ്ബായിരുന്ന കളമശ്ശേരി പ്രീമിയർ ടയേഴ്‌സ് വഴിയായിരുന്നു. 1971-ലും 1973-ലും പിന്നീട് 1973 മുതൽ 1976 വരെയും 1979 ലും സന്തോഷ് ട്രോഫി മത്സരത്തിൽ കേരളത്തിന്റെ ഗോൾകീപ്പറായി വിക്ടർ ബൂട്ടണിഞ്ഞു. 1975-ലെ സന്തോഷ് ട്രോഫി മത്സരത്തിൽ കേരള ടീമിന്റെ ക്യാപറ്റനായിരുന്നു അദ്ദേഹം. 1976-ൽ സൗത്ത് കൊറിയയിൽ നടന്ന പ്രസിഡന്റ് കപ്പിന് വേണ്ടിയും 1977-ൽ ബാങ്കോംഗിൽ നടന്ന കിംഗ്‌സ് കപ്പിനുവേണ്ടിയും അദ്ദേഹം ഇന്ത്യയെ പ്രതിനിധീകരിച്ചു.

ഒരു ഗോളിയുടെ ആത്മകഥ എന്ന പേരിൽ ആത്മകഥ എഴുതിയിട്ടുണ്ട്. 
അവലംബം

വർഗ്ഗം:കേരളത്തിലെ ഫുട്ബോൾ കളിക്കാർ